钦定古今图书集成/明伦汇编/氏族典/第296卷 > 章珪
## 钦定古今图书集成/明伦汇编/氏族典/第296卷 > 章珪

按《万姓统谱》：“珪，字孟端，常熟人。笃学有志，奉母克孝。
宣德初，应求贤诏，授广东按察使知事，荐擢监察御
史。秉心直谅，果敢有为。出巡畿甸，值岁荒旱，奏蠲逋
税六十馀万斛，全活甚众。辨疑狱，释茹冤。前后七十
人，颂声载道。正统八年，因廷论大臣不职，罢归，杜门
教子。仪举乡试，官国子助教，表解元。登进士，任参议”，
格、律亦皆登进士。格任大理卿，律任左副都御史。制
词有“勇退丘园、名闻朝野”之褒，人拟其如燕山窦氏
云。